Senekal: Versoek om Pienaar vir waarneming te stuur | Maroela Media
Senekal: Versoek om Pienaar vir waarneming te stuur
André Pienaar (Foto: Maroela Media)
André Pienaar, die sakeman wat vroeër in hegtenis geneem is in verband met verlede maand se oproer in Senekal in die Vrystaat, sal nou eers vir sielkundige waarneming gestuur word.
Pienaar (51) het Vrydag saam met Stefanus Johannes (SJ) Fourie (33), die eienaar van 'n insleepdiens op die dorp, in die plaaslike landdroshof verskyn vir hul beweerde betrokkenheid by geweld in die dorp toe twee beskuldigdes in die Brendin Horner-moord vir die eerste keer in die hof verskyn het.
Phaladi Shuping, provinsiale woordvoerder van die Nasionale Vervolgingsgesag (NVG), sê Pienaar se regsverteenwoordiger het versoek dat hy vir sielkundige waarneming gestuur word.
Die saak is tot 21 Maart volgende jaar uitgestel vir verdere ondersoek.
Pienaar staan tereg op aanklagte van openbare geweld, aanhitsing tot geweld en poging tot moord.
Fourie word op sy beurt aangekla van openbare geweld, brandstigting, poging tot moord en aanranding.
'n Polisievoertuig is die dag van die verdagtes se eerste hofverskyning omgekeer. Die voertuig het aan die brand geraak, terwyl skade glo ook aan die hofgebou aangerig is.
Sekwete Mahlamba (32) en Sekola Matlaletsa (44) – die twee moordbeskuldigdes – sal weer op 1 Desember in die hof verskyn vir die moord op Horner.
André Pienaar Senekal
Agt betogers vas ná chaos in Brackenfell
Bendeleier dood, baba gewond in skietery aan Oos-Rand
Stem! Daar's net 8 toe gesluit vir openbare geweld pffft bid jou dit aan!
Kom ons besigtig dié versoek vanuit 'n ander hoek. Wat sê slim sielkundiges en Psigiaters oor die langtermyn "sielkundige" uitwerking wat plaasaanvalle, -moorde en die ANC EFF alliansie se onverklaarbare minagting op hierdie mense se basiese regte (selfs as minderheid) en hul voortbestaan het? Dien hierdie dan nie as hoogs versagtend in die "beskuldiges" se geval nie? Die "normale" moderne mens kan net só veel, en nét vir so lank uithou…
Laat mens wonder wie het regtig sielkundige hulp nodig? Mense wat ander opstook en met allerhande vryheids liedere moord aanwakker? Soos die hoofregter gese het Suid Afrika is n siek land, maar ek wonder regtig wie die siekes is, kyk hoe lyk SA geplunder deur misdaad en as jy opstaan daarteen is jy beslis gesond. So leer die Woord ons! Dit is vandat sielkunde gebore is dat die wereld siek geword het, die land het die geneesheer nodig en Sy naam is Jesus Christus.